b"\n_START_ARTICLE_\nDemocr\xc3\xa0cia cristiana\n_START_PARAGRAPH_\nLa democr\xc3\xa0cia cristiana \xc3\xa9s una ideologia pol\xc3\xadtica heterog\xc3\xa8nia. En termes generals, la democr\xc3\xa0cia cristiana \xc3\xa9s un moviment conservador quant als temes de moral p\xc3\xbablica i tradici\xc3\xb3, i per tant, sovint els partits de dreta s'identifiquen amb la democr\xc3\xa0cia cristiana. No obstant aix\xc3\xb2, la democr\xc3\xa0cia cristiana tamb\xc3\xa9 pot ser definida com a for\xc3\xa7a d'esquerra at\xc3\xa8s que, per les seves actituds comunitaristes, emfatitza la reducci\xc3\xb3 de la pobresa, l'establiment d'un sistema de benestar, i la restricci\xc3\xb3 necess\xc3\xa0ria de les forces del mercat._NEWLINE_La democr\xc3\xa0cia cristiana \xc3\xa9s una for\xc3\xa7a important en la pol\xc3\xadtica d'Europa i Am\xc3\xa8rica Llatina, encara que menys popular a altres regions. Els partits democratacristians d'Am\xc3\xa8rica Llatina sovint tendeixen a afavorir les pol\xc3\xadtiques econ\xc3\xb2miques d'esquerra o centreesquerra, mentre que els europeus sovint s\xc3\xb3n partits de dreta i afavoreixen la reducci\xc3\xb3 de la participaci\xc3\xb3 del govern en l'economia.\n_START_SECTION_\nPol\xc3\xadtiques de la democr\xc3\xa0cia cristiana\n_START_PARAGRAPH_\nCom qualsevol altre pensament pol\xc3\xadtic, en pr\xc3\xa0ctica, les pol\xc3\xadtiques i les prioritats dels partits democratacristians varien considerablement amb el temps i entre regions. No obstant la democr\xc3\xa0cia cristiana \xc3\xa9s generalment conservadora, i per tant, la majoria dels partits democratacristians s'oposen a l'avortament i al matrimoni homosexual, encara que d'altres han acceptat la legalitzaci\xc3\xb3 d'ambdues, amb restriccions. Molts d'ells han acceptat la separaci\xc3\xb3 esgl\xc3\xa9sia-estat (com diu l'Esgl\xc3\xa9sia Cat\xc3\xb2lica) i el divorci. Els partits dem\xc3\xb2crata cristians sovint afirmen l'her\xc3\xa8ncia cristiana de llurs pa\xc3\xafsos, o afirmen expl\xc3\xadcitament l'\xc3\xa8tica cristiana. La democr\xc3\xa0cia cristiana, a nivell mundial, ha incorporat molts punts de vista dels liberals, conservadors i socialistes, per\xc3\xb2, afirmen les principis de la moral cristiana._NEWLINE_Encara que el moviment cristianodem\xc3\xb2crata \xc3\xa9s molt heterogeni, existeixen punts comuns en certs assumptes. El disseny proposat de l'estat cristianodem\xc3\xb2crata \xc3\xa9s descentralitzat, compost per diversos nivells, per\xc3\xb2 amb una capacitat inq\xc3\xbcestionable. La democr\xc3\xa0cia cristiana veu l'economia al servei de la humanitat; malgrat aix\xc3\xb2, molts partits cristianodem\xc3\xb2crates no posen en q\xc3\xbcesti\xc3\xb3 el capitalisme. Per la democr\xc3\xa0cia cristiana el deure de l'estat \xc3\xa9s tenir cura dels seus ciutadans, per\xc3\xb2 generalment s'oposen al socialisme cristi\xc3\xa0. En les d\xc3\xa8cades recents, els partits cristianodem\xc3\xb2crates en Europa han canviat cap a una pol\xc3\xadtica conservadora de liberalisme econ\xc3\xb2mic, basat a reduir el paper de l'estat en l'economia. Per contra, els partits democratacristians a Am\xc3\xa8rica Llatina estan generalment m\xc3\xa9s inclinats a recolzar visions econ\xc3\xb2miques d'esquerres comparat amb les seves contraparts europees."